b'\n_START_ARTICLE_\nModnik\n_START_PARAGRAPH_\nM\xc3\xb3dnik, m\xc3\xb4\xc5\xa1nja ali skr\xc3\xb3tum je ko\xc5\xbena vre\xc4\x8da, v kateri sta modi (testisa). Modnik je s pretinom razdeljen v dva razdelka, v vsakem le\xc5\xbei po eno modo, ki proizvaja seme, in en nadmodek, v katerem se seme skladi\xc5\xa1\xc4\x8di. Ko\xc5\xbea modnika se nadaljuje v ko\xc5\xbeo spodnjega trebuha. Modnik le\xc5\xbei pod spolnim udom in pred zadnjikom. Steno modnika gradi tanka plast ko\xc5\xbee, pod katero le\xc5\xbei plast gladkega mi\xc5\xa1i\xc4\x8dja. Ko\xc5\xbea modnika je bolj pigmentirana od ko\xc5\xbee v okolici ter ima \xc5\xa1tevilne \xc5\xbeleze lojnice in je pora\xc5\xa1\xc4\x8dena z dlakami._NEWLINE_Modnik zagotavlja semen\xc4\x8dicam v modih ustrezno temperaturo; le-ta je namre\xc4\x8d v modniku za 2 do 5 stopinj ni\xc5\xbeja kot je v notranjosti telesa. mi\xc5\xa1i\xc4\x8dne celice v mrzlem okolju pritegnejo modo bli\xc5\xbeje telesu- izvoru toplote. v toplem okolju je delovanje obratno in modnik se raztegne, s tem moda odmakne od telesne \xcb\x9dvro\xc4\x8dine\xcb\x9d'